STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.31 | 2020.gada 16.novembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve |  | I.Kalniņa |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve |  | I.Avotiņa |
| Finanšu ministrijas pārstāve |  | I.Braunfelde |
| Finanšu ministrijas pārstāve |  | I.Bērziņa |
| Finanšu ministrijas pārstāve |  | A.Leitāne-Šķēle |
| Finanšu ministrijas pārstāve |  | O.Bogdanova |
| Finanšu ministrijas pārstāve |  | L.Jaunroze |
| Finanšu ministrijas pārstāve |  | S.Zakovska |
| Finanšu ministrijas pārstāvis |  | J.Jenuševskis |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis |  | V.Vītoliņš |
| Iekšlietu ministrijas pārstāve | − | I.Gorbačova-Ščogole |
| Izglītības un zinātnes ministrijas valsts sekretāra p.i. |  | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis |  | E.Severs |
| Izglītības un zinātnes ministrijas pārstāvis |  | J.Zīvarts |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | S.Armagana |
| Tieslietu ministrijas pārstāve |  | I.Brīnuma |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve |  | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Valsts kancelejas pārstāve | − | I.Gailīte |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | D.Holma |
| Valsts kancelejas pārstāve |  | I.Gailīte |
| Valsts kancelejas pārstāve |  | Z.Ozola |
| Valsts kancelejas pārstāvis |  | R.Grāvītis |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve |  | I.Dundure |
| Latvijas Pašvaldību savienības pārstāve |  | I.Rudzīte |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | A.Grišins |
| Rīgas pašvaldības policijas pārstāvis |  | A.Aronovs |
| Valsts robežsardzes pārstāvis | − | A.Rogozins |
| Valsts ugunsdzēsības un glābšanas dienesta pārstāvis | − | M.Baltmanis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |
|  |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas un Slimību profilakses un kontroles centra pārstāvju sniegto informāciju par Covid-19 epidemioloģisko situāciju valstī, kā arī sniegto informāciju par bērnu saslimstības rādītājiem.
2. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem (joprojām ierobežotā apjomā ir vienreizlietojamo medicīnisko nesterilo cimdu un vienreizlietojamo ķirurģisko cepurīšu krājumi) un informāciju par to, ka ir sākta vairākkārt lietojamo higiēnisko sejas masku izdale maznodrošinātajām personām.
3. Atbalstīt Aizsardzības ministrijas pārstāvja priekšlikumu, ka arī Covid-19 oficiālajā tīmekļa vietnē Covid-19 Latvija <https://covid19.gov.lv/node/2> tiek izvietota informācija par kvalitātes rādītājiem valsts apmaksātajām vairākkārt lietojamajām higiēniskajām sejas maskām maznodrošinātajām personām.
4. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu plānotajiem iepirkumiem. Atbalstīt priekšlikumu, ka izskatīšanai Ministru kabineta 2020.gada 24.novembra sēdē tiek virzīts informatīvais ziņojums par vienreizlietojamo cimdu iegādes iepirkumu.
5. Pieņemt zināšanai Krīzes vadības padomes sekretariāta pārstāvja sniegto informāciju par paveikto, lai izpildītu Ministru prezidenta 2020.gada 12.novembra rezolūcijā Nr.2020-1.1.1./76-76 doto uzdevumu (*līdz 2020. gada 1. decembrim sagatavot un iesniegt stratēģiju ar nepieciešamo pasākumu kopumu ilgtermiņa Covid-19 izplatības pārvaldīšanai*).
6. Pieņemt zināšanai Valsts policijas un Rīgas pašvaldības policijas pārstāvju sniegto informāciju par veiktajām pārbaudēm saistībā ar epidemioloģiskās drošības prasību ievērošanu (tirdzniecības centri, skaistumkopšana, sabiedriskā ēdināšana, izklaides vietas, publiskas pulcēšanās; Lāčplēša dienas norise). Valsts kancelejai un Aizsardzības ministrijai vienoties par komunikācijas kanāliem saistībā ar svētku pasākumiem 18.novembrī.
7. Atkārtoti izvērtēt pašvaldību institūciju iespējamo iesaisti noteikto epidemioloģiskās drošības prasību ievērošanas kontrolēšanā.
8. Pieņemt zināšanai Ekonomikas ministrijas pārstāves un koordinācijas grupas dalībnieku sniegto informāciju un izteiktos viedokļus par spēkā esošo normatīvo regulējumu epidemioloģiskās drošības prasībām tirdzniecības vietās un tā ievērošanas aspektiem brīvdienās un svētku dienās. Ekonomikas ministrijai sadarbībā ar Veselības ministriju sagatavot priekšlikumus iespējamiem pasākumiem cilvēku plūsmas samazināšanai tirdzniecības vietās.
9. Atbalstīt Veselības ministrijas sagatavoto grozījumu Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – noteikumi Nr.360) virzīšanu izskatīšanai Ministru kabineta 2020.gada 17.novembra sēdē.
10. Atbalstīt Veselības ministrijas sagatavoto grozījumu Ministru kabineta 2001. gada 3. aprīļa noteikumos Nr. 152 "Darbnespējas lapu izsniegšanas un anulēšanas kārtība" virzīšanu izskatīšanai Ministru kabineta 2020.gada 17.novembra sēdē.
11. Atbalstīt Izglītības un zinātnes ministrijas sagatavoto grozījumu Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" (turpmāk – rīkojums Nr.655) virzīšanu izskatīšanai Ministru kabineta 2020.gada 17.novembra sēdē. Izglītības un zinātnes ministrijai rīkojuma projektā iestrādāt arī koordinācijas grupas 2020.gada 12.novembra sēdē atbalstītos Zemkopības ministrijas grozījumus rīkojumā Nr.655 (prot. Nr.30 12.punkts).
12. Tieslietu ministrijai un Kultūras ministrijai priekšlikumus grozījumiem rīkojumā Nr.655 iesniegt izskatīšanai nākamajā koordinācijas grupas sēdē 2020.gada 19.novembrī.
13. Konceptuāli neatbalstīt priekšlikumu, ka attālinātais mācību process tiek īstenots arī 1.-6.klašu skolēniem. Ņemot vērā augstos saslimstības rādītājus Rīgā un Daugavpilī, šajās pilsētās attālināto mācību procesu varētu organizēt arī 5.-6.klašu skolēniem. Ņemot vērā, ka Ministru kabineta 2020.gada 17.novembra sēdē var tikt pieņemts politisks lēmums par attālinātā mācību procesa īstenošanu visu klašu skolēniem, Veselības ministrijai sadarbībā ar Izglītības un zinātnes ministriju, Tieslietu ministriju un Valsts kanceleju sagatavot redakciju attiecīgajam regulējumam.
14. Iekšlietu ministrijas sagatavoto noteikumu projektu par grozījumiem noteikumos Nr.360 (Covid-19 tests ieceļojot) turpināt izskatīt nākamajā koordinācijas grupas sēdē 2020.gada 19.novembrī. Ministrijām, ņemot vērā izskanējušos viedokļus, izvērtēt personu loku, kurām, šķērsojot Latvijas Republikas valsts robežu, ir jābūt dokumentam, kas apliecina, ka persona ir veikusi Covid-19 testu un tas ir negatīvs, kā arī, vai šāda prasība jāparedz visos pasažieru starptautiskajos pārvadājumos.
15. Atbalstīt Tieslietu ministrijas sagatavotā likumprojekta par grozījumiem Covid-19 infekcijas izplatības pārvaldības likumā virzīšanu izskatīšanai Ministru kabineta 2010.gada 17.novembra sēdē. Tieslietu ministrijai sadarbībā ar ministrijām redakcionāli precizēt likumprojekta redakciju un papildināt anotāciju atbilstoši sēdē lemtajam.
16. Veselības ministrijai koordinācijas grupas 2020.gada 12.novembra sēdē atbalstītos Iekšlietu ministrijas grozījumus noteikumos Nr.360 (prot. Nr.30 2.2. un 2.4.apakšpunkts) iestrādāt šī protokola 9.punktā minētajā noteikumu projektā.
17. Pieņemt zināšanai, ka Ekonomikas ministrija ir vienojusies ar Veselības ministriju, ka izmitināšanas pakalpojums viesnīcās tiks sniegts COVID-19 slimnieku kontaktpersonām. Ekonomikas ministrijai kopīgi ar Veselības ministriju sagatavot izskatīšanai Ministru kabinetā attiecīgu informatīvo ziņojumu ar priekšlikumiem valdības rīcībai.
18. Ņemot vērā, ka Rīgas starptautiskā autoosta ir publiski pieejama, neatbalstīt Rīgas starptautiskās autoostas priekšlikumu tai arī piemērot rīkojumā Nr.655 noteiktos izņēmumus valsts akciju sabiedrībai "Starptautiskā lidosta "Rīga"" attiecībā uz ēdināšanas pakalpojumiem, kā arī neatbalstīt Krīzes vadības padomes sekretariāta saņemtos priekšlikumus izņēmumu loka paplašināšanai.

Sēdi slēdz plkst. 17.25

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu